Twee sterf toe taxi in hulle inploegTwee persone is dood toe ‘n taxi by die taxistaanplek in Vereeniging in hulle ingeploeg het Foto: ER24 Twee persone is Vrydagmiddag by ŉ taxistaanplek in Vereeniging, Gauteng, dood toe ŉ taxibestuurder glo beheer verloor het oor sy voertuig en in hulle ingeploeg het. “Die taxi het die voetgangers by ŉ stalletjie langs die taxistaanplek in Uniestraat getref,” het Pieter Rossouw, woordvoerder van ER24, in ŉ verklaring gesê. “Die man en vrou is op die toneel dood verklaar.” Volgens Rossouw is die stalletjie ook verwoes in die ongeluk. Plaaslike owerhede stel ondersoek in.